Максім Аляксандравіч Мякіш

Максім Мякіш (нар. , ) — беларускі футбаліст, паўабаронца мінскага «Дынама».

 Клубная кар’ера 
Выхаванец гродзенскай СДЮШАР «Нёман», у пачатку 2015 года адправіўся ў мінскае Рэспубліканскае дзяржаўнае вучылішча алімпійскага рэзерву (РДВАР), дзе стаў выступаць на юнацкім узроўні за каманду Акадэміі АБФФ. У ліпені 2017 года пасля завяршэння навучання вярнуўся ў «Нёман», дзе стаў выступаць за дубль, таскама прыцягваўся да асноўнай каманды. 4 лістапада 2017 года дэбютаваў у Вышэйшай лізе, выйшаўшы на замену ў канцы сустрэчы з брэсцкім «Дынама» (0:2).

У пачатку 2018 года пакінуў «Нёман» і адправіўся на прагляд у партугальскую «Лейрыю», з якой у красавіку падпісаў кантракт. Выступаў за моладзевую каманду партугальскага клуба. У лютым 2019 года, вярнуўшыся ў Беларусь, стаў іграком барысаўскага БАТЭ, дзе гуляў за дубль.

Да сезона 2020 рыхтаваўся разам з асноўнай камандай барысаўчан. У сакавіку 2020 года падоўжыў кантракт з БАТЭ і неўзабаве быў аддадзены ў арэнду ў мазырскую «Славію», дзе пераважна заставаўся на лаўцы запасных, згуляў у трох матчах у Вышэйшай лізе. У ліпені 2020 года па заканчэнні арэнды пакінуў «Славію». Планавалася, што паўабаронца можа сысці ў арэнду ў іншы клуб, аднак у выніку стаў гуляць за дубль БАТЭ.

У студзені 2021 года адправіўся на прагляд у «Іслач», у лютым далучыўся да гэтага клуба на правах арэнды. Пачынаў сезон у стартавым складзе каманды, пазней стаў нярэдка выхадзіць на замену. У лістападзе 2021 года па заканчэнні арэнды пакінуў «Іслач».

У студзені 2022 года пачаў трэніравацца з жодзінскім «Тарпеда-БелАЗ», які ў лютым выкупіў паўабаронцу ў БАТЭ. У студзені 2024 года падоўжыў кантракт з жодзінскім клубам. У студзені 2025 года перайшоў ў мінскае «Дынама»

 Міжнародная кар’ера 
У 2016—2017 гадах гуляў за юнацкую зборную Беларусі (да 17 гадоў) у кваліфікацыі чэмпіянату Еўропы.

У кастрычніку 2017 і кастрычніку 2018 гадоў гуляў за юніёрскую зборную Беларусі (да 19 гадоў) у кваліфікацыйных раўндах чэмпіянату Еўропы.

10 верасня 2019 года дэбютаваў у моладзевай зборнай Беларусі, адгуляўшы ўсе 90 хвілін у адборачным матчы чэмпіянату Еўропы супраць Партугаліі (0:2).

 Дасягненні 
   Бронзавы прызёр чэмпіянату Беларусі: 2023
  Уладальнік Кубка Беларусі: 2023
  Уладальнік Суперкубка Беларусі: 2024 і 2025

 Статыстыка выступленняў 
СезонДывізіёнКлубКраінаМатчыГалы 2017 (2)  Д1  Нёман    2  0 2019  дубль  БАТЭ    28  3 2020 (1)  Д1  Славія    3  0 2020 (2)  дубль  БАТЭ    6  0 2021  Д1  Іслач    22  1 2022  Д1  Тарпеда-БелАЗ    25  1 2023  Д1  Тарпеда-БелАЗ    26  2

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Нёман Гродна
Катэгорыя:Ігракі ФК Уніян Лейрыя
Катэгорыя:Ігракі ФК БАТЭ
Катэгорыя:Ігракі ФК Славія Мазыр
Катэгорыя:Ігракі ФК Іслач
Катэгорыя:Ігракі ФК Тарпеда-БелАЗ